**Draamaõpe 1.klass**

Draamaõpe on tegevuslik, mänguline ja teatrikunsti töövõtteid kasutav õppeaine, mille kaudu on võimalik väljendada ja arendada oma väärtushinnanguid. Andes õpilastele võimaluse mängu tõsiselt võtta, luuakse meeldiv ja mõjus, õpilast motiveeriv aktiivõppe vorm, kus õppimine toimub tegevuste kaudu, mis omakorda arendab suhtlemisoskust, parandab õpilase keelekasutust ning lisab enesekindlust. Draama elementide kaudu õpitakse analüüsima situatsioone ja lahendama probleeme ning seostama seda oma teadmiste ja kogemustega.

Draamaõppe eesmärkideks on:

\*õpilase eneseteadvuse arendamine, vabastamine pingetest, mille kutsub esile avalik esinemine või suhtlemine teise inimesega, ning üldise koostöövõime ja empaatia parendamine;

\* õpetada tundma oma keha ja vaimu, luua võimalusi nende arendamiseks, toetada enesekindlust;

\* arendada õpilaste näitlejameisterlikkust ja esinemisoskusi: füüsilist lõdvestumist, hääle ja füüsilise keha kasutamist;

\* teatrimängude käigus arendada õpilaste fantaasiat, väljendusoskust, keskendumisvõimet, kujutlusvõimet ja loovust;

\* pakkuda õpilastele meelelahutust ja lõõgastumise võimalusi.

**1. klassi 1. poolaasta**

**Draamaõppe õpitulemused ja õppesisu**

|  |  |  |
| --- | --- | --- |
| **Põhikooli riiklik õppekava** | **Are kooli kooli õppekava ( 1 tund nädalas)** | |
| Teema | **Õpitulemused**.   1. klassi 1. poolaasta lõpus õpilane… | **Õppesisu** |
| Näitleja töövahendid  (Eneseväljenduse vahendid ja nende kasutamine) | * osaleb draamaõppe tundides ning tutvub erinevate eneseväljendusvahenditega; * on muutunud enesekindlamaks ja teadlikumaks esinejaks; * on parandanud oma verbaalset ja mitteverbaalset eneseväljendusoskust; * kontrollib esinemisel oma häält ja füüsist; * oskab olukorrale vastavalt kasutada häält, miimikat, žeste ja keha oma mõtete ja tunnete väljendamisel; * tunneb rõõmu muusikast ning tantsulisest eneseväljenduest | * Lõdvestumine, hingamine, enesetunnetus, keskendumine, kuulamine. * Kehakeel, miimika, poos, kõnnak. * Vaatlemine, kujutlusvõime, fantaseerimine. * Hääl, hääle tugevus, toon, tämber, rääkimise selgus, tempo, diktsioon, dünaamika. * Rütmiline liikumine. Keha koordinatsioon. Rütm, tempo. Rütmi loomine ja liikumine rütmis. * Muusika eneseväljendamise vahendina. Tantsuline liikumine. |

**1. klassi 2. poolaasta**

**Draamaõppe õpitulemused ja õppesisu**

|  |  |  |
| --- | --- | --- |
| **Põhikooli riiklik õppekava** | **Are kooli kooli õppekava ( 1 tund nädalas)** | |
| Teema | **Õpitulemused**.   1. klassi 2. poolaasta lõpus õpilane… | **Õppesisu** |
| Lavastuse elemendid  (Loovus) | **Õpitulemused**   * rakendab etteantud rollimängudes ja situatsiooniülesannetes fantaasiat ja suhtub * ülesannetesse loovalt; * väärtustab ja analüüsib kaasõpilaste kunstilist eneseväljendust, esinemist; * oskab ja tahab teha koostööd, meeskonnas tegutseda erinevates rollides, tunneb rõõmu loovast tegevusest; * panustab ühise loomingu valmimisse, teeb koostööd; * draamagrupp osaleb kooli üritustel. | * Roll ja karakter - rolli loomine, karakteri kujundamine. * Tegelane, tegevus, dialoog, monoloog. * Draamaelemendid ja - * tehnikad – pantomiim, etüüd, improvisatsioon, dramatiseerimine. * Vaatus, stseen. * Kostüümid. * Lavakujundus. * Heli ja valgus. * Lavastus kui tervik. * Draamaelementide ja- tehnikate rakendamine Esinemine. Tagasiside. |